પાટીદાર અનામત આંદોલનથી હીરો બનેલો હાર્દિક પટેલ ગુજરાતમાં પાછો આવી ચૂક્યો છે. હાઇકોર્ટના આદેશને પગલે છ માસ સુધી તે ગુજરાતની બહાર રહ્યો હતો. આ છ માસ પછી હાર્દિક પટેલમાં પરિપક્વતા આવી હોવાનું સરકારમાં બેઠેલા પ્રધાનોને પણ લાગી રહ્યું છે. ૧૭મી જાન્યુઆરીએ હાર્દિકે રાજસ્થાનની રતનપુર બોર્ડર પરથી ગુજરાતમાં પ્રવેશ કર્યો અને હિંમતનગરમાં એક સભાને પણ સંબોધન કર્યું. આ સભામાં હાર્દિક પટેલે કરેલા સંબોધનમાં અનેક પ્રધાનો અને અધિકારીઓને તેનામાં પાકટતા જોવા મળી. હાર્દિક પટેલે હિંમતનગરના પ્રવચનમાં મોદી સ્ટાઇલ પણ અપનાવી હતી.